pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-SME Development Bank  ปลื้ม “ฟิทช์ เรทติ้งส์” จัดอันดับเครดิต “AAA(tha)” สูงสุดในประเทศ ต่อเนื่องปีที่ 4 สะท้อนเสถียรภาพและบทบาทสำคัญต่อเอสเอ็มอีไทย
วันอังคารที่ 13 พฤศจิกายน 2561
SME Development Bank  ปลื้ม “ฟิทช์ เรทติ้งส์” จัดอันดับเครดิต “AAA(tha)” สูงสุดในประเทศ ต่อเนื่องปีที่ 4 สะท้อนเสถียรภาพและบทบาทสําคัญต่อเอสเอ็มอีไทย
ธพว. สุดปลื้ม “ฟิทช์ เรทติ้งส์” ประกาศจัดอันดับเครดิตอยู่ที่ “AAA(tha)” ถือเป็นอันดับสูงสุดภายในประเทศ ต่อเนื่องเป็นปีที่ 4 สะท้อนความมีเสถียรภาพ และความสําคัญเชิงนโยบายต่อรัฐบาล
ธพว. สุดปลื้ม “ฟิทช์ เรทติ้งส์” ประกาศจัดอันดับเครดิตอยู่ที่ “AAA(tha)” ถือเป็นอันดับสูงสุดภายในประเทศ ต่อเนื่องเป็นปีที่ 4 สะท้อนความมีเสถียรภาพ และความสําคัญเชิงนโยบายต่อรัฐบาล ด้าน “มงคล” ชี้ผลจากบทบาทพัฒนา ควบคู่ยกระดับการทํางานด้วยดิจิทัล สนับสนุนเอสเอ็มอีไทยเข้าถึงความรู้คู่เงินทุนได้ทุกที่ทุกเวลา
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME Development Bank เปิดเผยว่า บริษัท ฟิทช์ เรทติ้งส์ ประกาศอันดับเครดิตภายในประเทศระยะยาวของ ธพว. ให้อยู่อันดับเครดิตที่ “AAA(tha)” แนวโน้มอันดับเครดิตมีเสถียรภาพ ซึ่งนับเป็นอันดับเครดิตสูงที่สุดสําหรับอันดับเครดิตภายในประเทศ และอันดับเครดิตภายในประเทศระยะสั้นคงอันดับที่ “F1+(tha)” สะท้อนมุมมองของฟิทช์ ว่า ธพว.มีบทบาทสําคัญในเชิงนโยบายต่อรัฐบาลตามที่ได้มีการกําหนดไว้ในพระราชบัญญัติจัดตั้งธนาคารตามกฎหมายให้เป็นสถาบันการเงินเฉพาะกิจเพื่อการพัฒนาเอสเอ็มอี อีกทั้ง มีความเป็นไปได้สูงที่รัฐบาลไทยจะให้การสนับสนุนแก่ ธพว. ในกรณีที่มีความจําเป็น
โดยมีปัจจัยสนับสนุนมาจากความใกล้ชิดกับรัฐบาล สถานะทางกฎหมายซึ่งเป็นธนาคารรัฐ การที่รัฐบาลเป็นผู้ถือหุ้นเกือบทั้งหมดในธนาคาร และการได้รับความช่วยเหลือทางการเงินจากรัฐบาลอย่างต่อเนื่องตั้งแต่อดีต
อีกทั้ง ธพว. สามารถปรับปรุงการทํางาน จนออกจากแผนฟื้นฟูกิจการสําเร็จแล้วเมื่อเดือนมกราคม 2561 ที่ผ่านมา โดยอัตราส่วนทางการเงินของธนาคารได้ปรับตัวดีขึ้น เช่น คุณภาพสินทรัพย์ สภาพคล่อง และฐานะเงินกองทุน เป็นต้น
สําหรับปัจจัยที่อาจมีผลต่ออันดับเครดิตในอนาคต คือ การเปลี่ยนแปลงของอันดับเครดิตสากลสกุลเงินต่างประเทศระยะยาวของประเทศไทย ทว่า ไม่น่าจะส่งผลกระทบต่ออันดับเครดิตภายในประเทศระยะยาวของ ธพว. เนื่องจากความเสี่ยงในการผิดนัดชําระหนี้ของรัฐบาลน่าจะยังคงเป็นระดับต่ําที่สุดในประเทศ
ด้านนายมงคล ลีลาธรรม กรรมการผู้จัดการ SME Development Bank กล่าวว่า ธพว.ได้รับการจัดอันดับเครดิตที่ ‘AAA (tha)’ ต่อเนื่องเป็นปีที่ 4 สะท้อนให้เห็นถึงความมีเสถียรภาพเครดิตของธนาคาร รวมถึง ธนาคารยกระดับเพิ่มประสิทธิภาพการทํางานด้วยเทคโนโลยีดิจิทัล สร้างประโยชน์แก่ผู้ประกอบการไทยอย่างเหมาะสม ผ่านการออกหน่วยบริการเคลื่อนที่ “รถม้าเติมทุน ส่งเสริม SMEs ไทย ฉับไว ไปถึงถิ่น” ลงพื้นที่ให้บริการแก่ SMEs ทั่วถึงทั้งประเทศ โดยไม่จําเป็นต้องขยายสาขาเพิ่ม ควบคู่กับใช้ระบบแพลตฟอร์ม SME D Bank ซึ่งเป็นมิติใหม่บริการยุคดิจิทัล ผ่านแอปพลิเคชันตอบความต้องการเอสเอ็มอี ให้ความรู้คู่เงินทุน ได้ทุกที ทุกเวลา
และสิ่งสําคัญ ธพว. มุ่งมั่นตอบสนองนโยบายรัฐบาลที่มอบหมายให้เป็นสถาบันการเงินเฉพาะกิจของรัฐ เพื่อการพัฒนาผู้ประกอบการเอสเอ็มอีรายย่อยอย่างแท้จริง ซึ่งนโยบายดังกล่าว ได้ปลูกฝั่งจิตสํานึกการทํางานให้แก่บุคลากรขององค์กรแห่งนี้ เดินหน้าเติมทุนควบคู่พัฒนาความรู้ให้เอสเอ็มอีไทย เติบโตอยู่รอดอย่างยั่งยืน เป็นกําลังสําคัญในการขับเคลื่อนเศรษฐกิจของประเทศ
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดมหกรรมขายทอดตลาดทรัพย์สินในพื้นที่จังหวัดนครนายก จังหวัดฉะเชิงเทรา และจังหวัดชลบุรี นัดที่ ๑ ขายทรัพย์สินได้กว่า ๕๑๘ ล้านบาท
วันเสาร์ที่ 8 กันยายน 2561
กระทรวงยุติธรรม โดยกรมบังคับคดีจัดมหกรรมขายทอดตลาดทรัพย์สินในพื้นที่จังหวัดนครนายก จังหวัดฉะเชิงเทรา และจังหวัดชลบุรี นัดที่ ๑ ขายทรัพย์สินได้กว่า ๕๑๘ ล้านบาท
กรมบังคับคดีจัดมหกรรมขายทอดตลาดทรัพย์สินในพื้นที่จังหวัดนครนายก จังหวัดฉะเชิงเทรา และจังหวัดชลบุรี นัดที่ ๑ ขายทรัพย์สินได้กว่า ๕๑๘ ล้านบาท
เมื่อวันศุกร์ที่ ๗ กันยาย ๒๕๖๑ เวลา ๑๐.๐๐ น. กรมบังคับคดีจัดมหกรรมขายทอดตลาดทรัพย์สินในพื้นที่จังหวัดนครนายก จังหวัดฉะเชิงเทรา และจังหวัดชลบุรี นัดที่ ๑ ณ ห้องสุพรรณิการ์ โรงแรมวังยาว ริเวอร์ไซด์ รีสอร์ท จังหวัดนครนายก โดยนางศศิวิมล ธนศานติ รองอธิบดีกรมบังคับคดี พร้อมด้วยนางชนิดา เพชรโปรี ผู้อํานวยการสํานักงานบังคับคดีจังหวัดปทุมธานี รักษาการในตําแหน่งผู้เชี่ยวชาญเฉพาะด้านการบังคับคดีแพ่ง และคณะผู้บริหารกรมบังคับคดี ร่วมดูแลการปฏิบัติหน้าที่ของเจ้าหน้าที่ภายในมหกรรมขายทอดตลาด สําหรับทรัพย์ที่นํามาประกาศขายเป็นที่ดิน ที่ดินพร้อมสิ่งปลูกสร้าง และห้องชุด ที่ตั้งอยู่ในเขตพื้นที่จังหวัดนครนายก จังหวัดฉะเชิงเทรา และจังหวัดชลบุรี โดยมีทรัพย์ที่พร้อมขายทอดตลาดจํานวน ๑๗๗ คดี ๑๘๖ รายการ ราคาประเมินรวม ๕๔๙,๐๓๕,๖๑๔.๘๕ บาท ซึ่งมีผู้สนใจเข้าฟัง การขายทอดตลาดประมาณ ๓๐๐ คน โดยผลการขายทอดตลาดในวันนี้ ขายได้ ๑๐๐ คดี ๑๐๒ รายการ ราคาประเมิน ๓๖๖,๒๒๑,๕๐๖.๑๐ บาท ขายได้เป็นเงินทั้งสิ้น ๕๑๘,๘๗๖,๐๐๐ บาท ซึ่งราคาขายได้สูงกว่าราคาประเมินคิดเป็นร้อยละ ๔๑.๖๙ นอกจากนี้มีจัดนิทรรศการเพื่อสร้างความรับรู้ทางกฎหมายและการให้คําปรึกษาทางกฎหมายโดยมีผู้สนใจขอรับคําปรึกษาทางกฎหมาย และสนใจดาวน์โหลดแอพพลิเคชั่นของกรมบังคับคดีเป็นจํานวนมาก
รัฐบาลไทย-ข่าวทำเนียบรัฐบาล-กรมบัญชีกลางประสานกรุงไทยเตรียมพร้อม เพื่อรองรับการถอนเงินจากตู้ ATM ตามมาตรการช่วยเหลือผู้มีรายได้น้อย 3 มาตรการเพิ่มเติมในเดือนกันยายน 2562
วันศุกร์ที่ 30 สิงหาคม 2562
กรมบัญชีกลางประสานกรุงไทยเตรียมพร้อม เพื่อรองรับการถอนเงินจากตู้ ATM ตามมาตรการช่วยเหลือผู้มีรายได้น้อย 3 มาตรการเพิ่มเติมในเดือนกันยายน 2562
กรมบัญชีกลางได้ดําเนินการโอนเงินเข้ากระเป๋าเงินอิเล็กทรอนิกส์ (e-Money) ในเดือนสิงหาคม 2562 เรียบร้อยแล้ว ตั้งแต่วันที่ 24 สิงหาคม 2562
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้ดําเนินการโอนเงินเข้ากระเป๋าเงินอิเล็กทรอนิกส์ (e-Money) ในเดือนสิงหาคม 2562 เรียบร้อยแล้ว ตั้งแต่วันที่ 24 สิงหาคม 2562 ในส่วนของ (1) มาตรการพยุงการบริโภคสําหรับผู้มีบัตรสวัสดิการแห่งรัฐ (2) มาตรการเพิ่มเบี้ยยังชีพสําหรับผู้สูงอายุที่ถือบัตรสวัสดิการแห่งรัฐ และ (3) มาตรการช่วยเหลือการเลี้ยงดูบุตรแก่ผู้มีบัตรสวัสดิการแห่งรัฐที่ได้รับสิทธิภายใต้โครงการเงินอุดหนุนเพื่อการ เลี้ยงดูเด็กแรกเกิดของกระทรวงการพัฒนาสังคมและความมั่นคงของมนุษย์ (พม.) จํานวนทั้งสิ้น 19 ล้านรายการ จํานวนเงินกว่า 9 พันล้านบาท และพบว่าในช่วงวันที่ 21 – 25 สิงหาคม 2562 มีผู้ถือบัตรสวัสดิการแห่งรัฐถอนเงินจากตู้ ATM จํานวน 9.5 ล้านครั้ง จํานวนเงินกว่า 5 พันล้านบาท (เฉลี่ย 500-600 บาทต่อครั้ง) ส่งผลให้ในช่วงวันที่ 23 สิงหาคม 2562 เงินในตู้ ATM ของ บมจ.ธนาคารกรุงไทย ในบางพื้นที่ธนบัตรใบละ 100 บาท และ 500 บาท ไม่เพียงพอต่อความต้องการ
สําหรับการจ่ายเงิน 3 มาตรการข้างต้นในเดือนกันยายน 2562 ได้เตรียมการไว้พร้อมแล้ว และกําหนดระยะเวลาการจ่ายเงิน ดังนี้
มาตรการ  วันที่เงินเข้ากระเป๋าเงิน e-Money
1. มาตรการพยุงการบริโภคฯ
500 บาท/คน/เดือน  ผู้มีสิทธิที่มีเลขบัตรประชาชนขึ้นต้นด้วยเลข 31 33 37 38 และ 39 วันศุกร์ที่ 6 กันยายน 2562
ผู้มีสิทธิที่มีเลขบัตรประชาชนขึ้นต้นด้วยเลข 32 34 35 และ 36  วันเสาร์ที่ 7 กันยายน 2562
ผู้มีสิทธิที่มีเลขบัตรประชาชนขึ้นต้นด้วยเลข 1 2 4 5 และ 8  วันอาทิตย์ที่ 8 กันยายน 2562
2. มาตรการมอบเงินช่วยเหลือสําหรับผู้สูงอายุฯ 500 บาท/คน/เดือน  วันจันทร์ที่ 9 กันยายน 2562
3. มาตรการช่วยเหลือการเลี้ยงดูบุตรฯ 300 บาท/คน/เดือน
อธิบดีกรมบัญชีกลางกล่าวเพิ่มเติมว่า ได้ให้ บมจ.ธนาคารกรุงไทย กํากับดูแลเรื่องการเติมเงินในตู้ ATM เป็นกรณีพิเศษ ทั้งการเติมธนบัตรใบละ 100 บาท และ 500 บาท โดยเพิ่มรอบการเติมเงิน เพื่อมิให้เกิดผลกระทบกับผู้ถือบัตรสวัสดิการแห่งรัฐและประชาชนทั่วไป ทั้งนี้ ขอประชาสัมพันธ์ให้ผู้ถือบัตรสวัสดิการแห่งรัฐทราบโดยทั่วกันว่าเงินในกระเป๋า e-Money ดังกล่าว ไม่จํากัดเวลาในการใช้จ่าย สามารถถอนวันใดก็ได้ หรือใช้ซื้อสินค้าอุปโภคบริโภคที่ร้านธงฟ้าประชารัฐ ร้านค้าประชารัฐของกองทุนหมู่บ้านและชุมชนเมือง ที่รับชําระเงินผ่านเครื่องรับชําระเงินอิเล็กทรอนิกส์ (EDC) และ Mobile Application ถุงเงินประชารัฐ หรือร้านค้าทั่วไปที่รับชําระเงินผ่านเครื่อง EDC แบบพร้อมการ์ด (Prompt Card) หรือสะสมไว้ใช้จ่ายเมื่อจําเป็น สะสมไว้เป็นเงินออมในบัตรได้ หากมีข้อสงสัย สามารถติดต่อสอบถามได้ที่ Call Center บัตรสวัสดิการแห่งรัฐ 02-109-2345 หรือ Call Center กรมบัญชีกลาง 02-270-6400 กด 7 ในวันและเวลาราชการ
รัฐบาลไทย-ข่าวทำเนียบรัฐบาล-รัฐมนตรี อุตตมฯ เปิดงานสัมมนาโครงการบริหารความเสี่ยง FX ของ SMEs ระยะที่ 2
วันพุธที่ 21 พฤศจิกายน 2561
รัฐมนตรี อุตตมฯ เปิดงานสัมมนาโครงการบริหารความเสี่ยง FX ของ SMEs ระยะที่ 2
นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีเปิดงานสัมมนาโครงการบริหารความเสี่ยง FX ของ SMEs ระยะที่ 2 จัดโดยสํานักงานส่งเสริมวิสาหกิจขนาดกลางและขนาดย่อม(สสว.)และสมาคมธนาคารไทย
วันนี้ (21 พฤศจิกายน 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในพิธีเปิดงานสัมมนาโครงการบริหารความเสี่ยง FX ของ SMEs ระยะที่ 2 จัดโดยสํานักงานส่งเสริมวิสาหกิจขนาดกลางและขนาดย่อม(สสว.)และสมาคมธนาคารไทย โดยมีนายปรีดี ดาวฉาย ประธานกรรมการสมาคมธนาคารไทย ร่วมเปิดงาน ณ โรงแรม เซนทารา แกรนด์ เซนทรัลเวิลด์
โครงการบริหารความเสี่ยง FX ของ SMEs ระยะที่ 2 เป็นโครงการภายใต้มาตรการเพิ่มขีดความสามารถและสร้างความรู้ความเข้าใจให้กับ SMEs ที่ประกอบธุรกิจการค้าระหว่างประเทศในการป้องกันความเสี่ยงจากอัตราแลกเปลี่ยน และสนับสนุนให้ SMEs มีประสบการณ์สามารถใช้เครื่องมือในการป้องกันความเสี่ยงจากการผันผวนของค่าเงินได้อย่างเหมาะสม
รัฐบาลไทย-ข่าวทำเนียบรัฐบาล-จีนให้ความสำคัญกับความสัมพันธ์กับไทย และพร้อมสนับสนุนความร่วมมือระหว่างกันในทุกด้าน
วันพฤหัสบดีที่ 19 กันยายน 2562
จีนให้ความสําคัญกับความสัมพันธ์กับไทย และพร้อมสนับสนุนความร่วมมือระหว่างกันในทุกด้าน
จีนให้ความสําคัญกับความสัมพันธ์กับไทย และพร้อมสนับสนุนความร่วมมือระหว่างกันในทุกด้าน
วันนี้ (วันพฤหัสบดีที่ 19 กันยายน 2562) เวลา 09.00 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายซ่ง เทา (H.E. Mr. Song Tao) รัฐมนตรีว่าการกระทรวงวิเทศสัมพันธ์ภายใต้คณะกรรมการกลางพรรคคอมมิวนิสต์จีน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สรุปสาระสําคัญการหารือดังนี้
นายกรัฐมนตรีแสดงความยินดี และขอบคุณที่จีนให้ความสําคัญกับความสัมพันธ์ระหว่างไทยกับจีนที่ใกล้ชิดในทุกระดับ โดยการเยือนของรัฐมนตรีว่าการกระทรวงวิเทศสัมพันธ์ฯ ในครั้งนี้ มีส่วนสําคัญในการกระชับความสัมพันธ์ และความร่วมมือในระดับพรรคการเมืองระหว่างประเทศไทยกับจีนให้แน่นแฟ้น ใกล้ชิดยิ่งขึ้น ทั้งนี้ ขอแสดงความยินดีเนื่องในโอกาสครบรอบ 70 ปีของการสถาปนาสาธารณรัฐประชาชนจีนในปีนี้ สะท้อนให้เห็นถึงความก้าวหน้าในการพัฒนาประเทศของจีน ในโอกาสนี้ ทราบว่าสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีจะเสด็จร่วมพิธีทูลเกล้าทูลกระหม่อมถวายเครื่องราชอิสริยาภรณ์ รัฐมิตราภรณ์ ซึ่งประธานาธิบดีสี จิ้นผิงจะทูลเกล้าทูลกระหม่อมถวาย
รัฐมนตรีว่าการกระทรวงวิเทศสัมพันธ์ฯ ขอบคุณรัฐบาลไทยที่ให้ความร่วมมือและสนับสนุนความสัมพันธ์ไทย-จีนในทุกมิติ การมาเยือนไทยครั้งนี้ มีวัตถุประสงค์เพื่อสนับสนุนการสานต่อและส่งเสริมการแลกเปลี่ยนระหว่างรัฐบาลและระหว่างพรรคการเมืองของทั้งสองประเทศให้แน่นแฟ้น ใกล้ชิด ทั้งนี้ ชื่นชมการบริหารประเทศของนายกรัฐมนตรีที่เห็นได้ชัดว่ามีความพัฒนาอย่างก้าวหน้า ทั้งการเมือง เศรษฐกิจ สังคม ส่งผลให้คุณภาพชีวิตของประชาชนดีขึ้น ประเทศจีนให้ความสําคัญกับการส่งเสริมความสัมพันธ์กับไทยมาก โดยเครื่องราชอิสริยาภรณ์ที่จะทูลเกล้าฯ ถวายสมเด็จพระเทพมีผู้ได้รับเพียง 6 ท่าน จากทั่วโลก ในโอกาสนี้ รัฐมนตรีว่าการกระทรวงวิเทศสัมพันธ์ฯ ได้ส่งความปรารถนาดีที่นายสี จิ้นผิง ประธานาธิบดีสาธารณรัฐประชาชนจีน นายหลี่ เค่อเฉียง นายกรัฐมนตรีสาธารณรัฐประชาชนจีน ฝากมาถึงนายกรัฐมนตรี
ทั้งสองฝ่ายพร้อมที่จะสนับสนุนความร่วมมือระหว่างกันในทุกด้าน ด้านการเมือง สร้างความเข้าใจ แลกเปลี่ยนประสบการณ์ระหว่างกัน ด้านเศรษฐกิจ พร้อมให้ความร่วมมือความเชื่อมโยงทางนโยบาย อาทิ EEC ของไทย กับ GBA ของจีน ด้านการท่องเที่ยว นายกรัฐมนตรีขอบคุณที่คนจีนยังเดินทางมาเที่ยวไทยอย่างต่อเนื่องไทยพร้อมดูแลและสนับสนุนการท่องเที่ยวระหว่างกัน และทั้งสองฝ่ายพร้อมสนับสนุนการแลกเปลี่ยนประสบการณ์ระหว่างกันในด้านอื่นๆ อาทิ การศึกษา เทคโนโลยี วิทยาศาสตร์ และในโอกาสนี้ รัฐมนตรีว่าการกระทรวงวิเทศสัมพันธ์ฯ ได้เชิญให้ฝ่ายไทยไปศึกษาดูงานด้านต่างๆ ที่มีความสนใจ
นอกจากนี้ จีนชื่นชมการเป็นประธานอาเซียนของไทย และพร้อมสนับสนุนบทบาทของไทยในระดับอนุภูมิภาคและภูมิภาค ทั้งในกรอบ ACMECS ในฐานะ Development Partner โดยรัฐมนตรีว่าการกระทรวงวิเทศสัมพันธ์ฯ เชื่อมั่นว่า การเจรจาอย่างใกล้ชิดในภูมิภาคจะทําให้สามารถบรรลุการแก้ไขปัญหาต่างๆได้ ซึ่งนายกรัฐมนตรีได้ขอบคุณที่จีนให้ความสําคัญกับบทบาทของไทยในภูมิภาค และขอให้จีนสนับสนุนให้ผลการเจรจา RCEP สําเร็จภายในปีนี้
อนึ่งในตอนท้าย รัฐมนตรีว่าการกระทรวงวิเทศสัมพันธ์ฯ ได้มอบแผ่นป้ายภาษาจีน "เหอจั้วก้งอิ๋ง" ที่มีความหมายว่า "ความร่วมมือที่ให้ประโยชน์กับทุกฝ่าย" แด่นายกรัฐมนตรี
รัฐบาลไทย-ข่าวทำเนียบรัฐบาล-รพ.เซกา จังหวัดบึงกาฬ ผลิตนวัตกรรมที่นอนลมจากถุงน้ำยาล้างไต ป้องกันแผลกดทับ
วันเสาร์ที่ 10 พฤศจิกายน 2561
รพ.เซกา จังหวัดบึงกาฬ ผลิตนวัตกรรมที่นอนลมจากถุงน้ํายาล้างไต ป้องกันแผลกดทับ
โรงพยาบาลเซกา จังหวัดบึงกาฬ ผลิตนวัตกรรมที่นอนลมจากถุงน้ํายาล้างไต ป้องกันแผลกดทับลดค่าใช้จ่ายราคาถูกกว่า 10 เท่า ใช้ได้ดีในชุมชน เป็นมิตรต่อสิ่งแวดล้อม ล่าสุดประสบความสําเร็จได้รับรางวัลเลิศรัฐ ประจําปี 2561 สาขานวัตกรรมระดับดีเด่น
โรงพยาบาลเซกา จังหวัดบึงกาฬ ผลิตนวัตกรรมที่นอนลมจากถุงน้ํายาล้างไต ป้องกันแผลกดทับลดค่าใช้จ่ายราคาถูกกว่า 10 เท่า ใช้ได้ดีในชุมชน เป็นมิตรต่อสิ่งแวดล้อม ล่าสุดประสบความสําเร็จได้รับรางวัลเลิศรัฐ ประจําปี 2561 สาขานวัตกรรมระดับดีเด่น
นายแพทย์ประเสริฐ ดิษฐ์สมบูรณ์ ผู้อํานวยการโรงพยาบาลเซกา จังหวัดบึงกาฬ ให้สัมภาษณ์ว่า โรงพยาบาลเซกา โดย นายภูดิศ สะวิคามิน นักกายภาพบําบัดปฏิบัติการ งานกายภาพบําบัด ได้ร่วมกับกลุ่มผู้ป่วย กลุ่มคนพิการ กลุ่มผู้สูงอายุในชุมชน และโรงพยาบาลส่งเสริมสุขภาพตําบลในพื้นที่อําเภอเซกา พัฒนานวัตกรรมที่นอนลมจากถุงน้ํายาล้างไตป้องกันแผลกดทับ ทดแทนที่นอนลมไฟฟ้าที่มีค่าใช้จ่ายค่าไฟฟ้า และนอนไม่สบายตัวจากความร้อน ผู้ป่วยหลายรายจึงไม่ใช้ ทําให้เกิดแผลกดทับ ติดเชื้อ มีโอกาสเสียชีวิตได้ ซึ่งคุณสมบัติของถุงน้ํายาล้างไต พบว่า มีคุณภาพสูง มีความยืดหยุ่น เหนียว นุ่ม มีความเย็น รับน้ําหนักได้มาก จึงเหมาะสมในการนํามาพัฒนาให้สามารถใช้ได้ทั้งแบบลมและน้ํา และเมื่อนํามาผลิตเป็นที่นอนลมจากถุงน้ํายาล้างไต พบว่า มีน้ําหนักเบา ราคาถูกกว่าเตียงลมไฟฟ้าถึง 10 เท่าปรับแต่งได้ตามความเหมาะสม ใช้ได้นาน ซ่อมแซมได้ด้วยตัวเอง ใช้ได้ดีในชุมชน อีกทั้งยังเป็นการวัสดุที่ใช้แล้วนํากลับมาใช้ประโยชน์ใหม่ เป็นมิตรต่อสิ่งแวดล้อม ช่วยสร้างรายได้แก่ชุมชน
นายแพทย์ประเสริฐ กล่าวต่อว่า นวัตกรรมที่นอนลมป้องกันแผลกดทับจากถุงน้ํายาล้างไต ได้รับรางวัลจากสถาบันต่างๆ มากกว่า 50 รางวัล และล่าสุดประสบความสําเร็จได้รับรางวัลเลิศรัฐ ประจําปี พ.ศ.2561 สาขานวัตกรรมระดับดีเด่น ขณะนี้ สํานักงานหลักประกันสุขภาพแห่งชาติ (สปสช.) ได้บรรจุเป็นกายอุปกรณ์ที่สามารถเบิกจ่ายให้ผู้พิการได้ รวมทั้งเป็นสถานที่ศึกษาดูงาน เพื่อขยายผลการจัดตั้งกลุ่มผลิตและจําหน่ายที่นอนลมอีกทั่วประเทศแล้วกว่า 30 จังหวัด
ทั้งนี้ จังหวัดบึงกาฬมีผู้พิการทางร่างกายมากกว่า 5,000 คน และเป็นผู้ป่วยติดเตียง คนชรา ผู้ป่วยระยะฟื้นฟูจํานวน 750 คน ในจํานวนผู้ป่วยติดเตียงทั้งหมด พบว่า มีแผลกดทับ จํานวน 57 คน และติดเตียงเสี่ยงต่อการเกิดแผลจํานวน 150 คน ผลการทดลองใช้กับผู้ป่วย ในเขตอําเภอเซกาเป็นระยะเวลา 3 ปี พบว่า กลุ่มผู้ป่วยที่มีแผลกดทับในระดับ 1-3 แผลหายถึงร้อยละ 100 แผลระดับ 4 ลึกถึงกระดูก ติดเชื้อหายร้อยละ 40 ส่วนกลุ่มผู้ป่วยติดเตียงที่ไม่มีแผลกดทับ ผู้ป่วยที่ใช้ที่นอนอย่างสม่ําเสมอไม่พบการเกิดแผลขึ้นเลย ในขณะที่ผู้ป่วยที่ไม่ใช้หรือใช้ไม่สม่ําเสมอ เกิดแผลขึ้นร้อยละ 77
******************************* 10 พฤศจิกายน 2561
รัฐบาลไทย-ข่าวทำเนียบรัฐบาล-นายกรัฐมนตรีหารือกับภาคประชาสังคม และผู้นำชุมชนท้องถิ่น จ.น่าน เกี่ยวกับแนวทางการพัฒนาเมืองน่านในมิติต่างๆ อย่างยั่งยืน
วันศุกร์ที่ 23 ธันวาคม 2559
นายกรัฐมนตรีหารือกับภาคประชาสังคม และผู้นําชุมชนท้องถิ่น จ.น่าน เกี่ยวกับแนวทางการพัฒนาเมืองน่านในมิติต่างๆ อย่างยั่งยืน
นายกรัฐมนตรีพบหารือภาคประชาสังคม ผู้นําชุมชนท้องถิ่น จ.น่าน ระบุผู้นําต้องเป็นกําลังหลักในการเปลี่ยนแปลง-สร้างความเข้าใจต่อประชาชนทุกเรื่อง ยืนยันเจตนารมณ์รัฐบาลดูแลคนไทยทั้งประเทศให้มีความเป็นอยู่ที่ดีขึ้นตามศักยภาพ
วันนี้ (23 ธันวาคม 2559) เวลา 13.40 น. ณ บริเวณโถงชั้นล่าง บ้านห้วยส้มป่อย หมู่ที่ 2 ตําบลผาสิงห์ อําเภอเมือง จังหวัดน่าน พลเอก ประยุทธ์ จันทร์โอชา นายกรัฐมนตรี พบหารือกับภาคประชาสังคม และผู้นําชุมชนท้องถิ่นจังหวัดน่านเกี่ยวกับแนวทางการพัฒนาเมืองน่านในมิติต่าง ๆ อย่างยั่งยืน โดยมี นายวิษณุ เครืองาม รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา พร้อมด้วยตัวแทนภาคประชาสังคม และผู้นําชุมชนท้องถิ่นเข้าร่วมหารือ
นายกรัฐมนตรีกล่าวกับตัวแทนภาคประชาสังคมและผู้นําชุมชนท้องถิ่นจังหวัดน่าน ตอนหนึ่งว่ารัฐบาลได้ดําเนินการรวบรวมปัญหาในภาพรวม เพื่อมาศึกษาและแก้ไขปัญหาให้กับประชาชน ซึ่งประเทศไทยต้องมีการเปลี่ยนแปลง ผู้นําต้องเป็นกําลังหลักในการเปลี่ยนแปลง และต้องสร้างความเข้าใจต่อประชาชนในทุกเรื่อง เพื่อให้เกิดความเข้าใจที่ตรงกัน ก่อให้เกิดความสามัคคี ลดความขัดแย้งเดินหน้าแก้ไขปัญหาของประเทศไปพร้อมกัน ซึ่งจังหวัดน่านเป็นจังหวัดที่มีปัญหาด้านทรัพยากรธรรมชาติ และปัญหาการเกษตร ต้องพัฒนาการเกษตรไปสู่การเปลี่ยนแปลงแบบเกษตรแนวใหม่ นําเทคโนโลยีมาช่วยพัฒนาเพื่อเพิ่มมูลค่า สร้างโอกาส สร้างรายได้ต่อไป พร้อมกับกล่าวยืนยันว่า รัฐบาลมีเจตนารมณ์ที่จะดูแลคนไทยทั้งประเทศให้มีความเป็นอยู่ที่ดีขึ้นตามศักยภาพ และขอให้คนไทยใช้แผ่นดินไทยให้เป็นประโยชน์โดยสมองของคนไทย
จากนั้น พระครูพิทักษ์ นันทคุณ เจ้าอาวาสวัดอรัญญาวาส ผู้ก่อตั้งมูลนิธิฮักเมืองน่านกล่าวเสนอแนะการแก้ไขปัญหาด้านป่าไม้ของหน่วยงานภาครัฐจังหวัดน่านว่า ที่ผ่านมาเป็นการแก้ไขปัญหาและใช้งบประมาณไม่ถูกจุด เจ้าหน้าที่ภาครัฐใช้เงินในการแก้ไขปัญหา เมื่อเงินหมดปัญหาก็หยุดชะงักไม่ได้รับการแก้ไขปัญหาต่อไป จึงเสนอให้ประชาชนในท้องถิ่นมีส่วนร่วมในการแก้ไข ปัญหา พร้อมกับมีหุ้นส่วนในการดําเนินการบริหารจัดการร่วมกันอย่างยั่งยืน ฝึกให้ประชาชนบริหารจัดการปัญหาโดยตนเอง เพื่อให้ประชาชนรู้สึกรักหวงแหน มีจิตวิญญาณในการปกป้องดูแลพื้นป่าร่วมกัน
นายกรัฐมนตรีกล่าวว่า รัฐบาลให้ความสําคัญกับกระบวนการมีส่วนร่วมของภาคประชาชนมาโดยตลอด ซึ่งมอบหมายให้ผู้ว่าราชการจังหวัดเป็นผู้รับผิดชอบในการบูรณาการทํางานร่วมกันในรูปแบบของประชารัฐ เน้นให้ประชาชนมีส่วนร่วมและได้รับผลประโยชน์อย่างเท่าเทียมกัน พร้อมฝากให้หน่วยงานท้องถิ่นมีความเข้มแข็งในการบริหารจัดการอย่างมีระบบ ถ้าจังหวัดไหนยังมีปัญหา ผู้ว่าราชการจังหวัดต้องรับผิดชอบ
จากนั้น นายกรัฐมนตรีและคณะเดินทางไปกราบนมัสการพระพุทธมหาพรหมอุดมสักยมุนี พระประธานจตุรพักตร์ในวิหารหลวง วัดภูมินทร์ ตําบลในเวียง อําเภอเมือง จังหวัดน่าน ก่อนเดินทางกลับกรุงเทพมหานคร
-----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.พม. กำชับ จนท. ช่วยเหลือครอบครัวชายวัย 42 ปี ที่ถูกไฟฟ้าช็อต และไม่สามารถทำงานได้ อีกทั้งมีลูกชาย 5 คน ที่ต้องดูแล ครอบครัวมีฐานะยากจน ที่จังหวัดชลบุรี
วันศุกร์ที่ 23 มิถุนายน 2560
รมว.พม. กําชับ จนท. ช่วยเหลือครอบครัวชายวัย 42 ปี ที่ถูกไฟฟ้าช็อต และไม่สามารถทํางานได้ อีกทั้งมีลูกชาย 5 คน ที่ต้องดูแล ครอบครัวมีฐานะยากจน ที่จังหวัดชลบุรี
รมว.พม. กําชับ จนท. ช่วยเหลือครอบครัวชายวัย 42 ปี ที่ถูกไฟฟ้าช็อต และไม่สามารถทํางานได้ อีกทั้งมีลูกชาย 5 คน ที่ต้องดูแล ครอบครัวมีฐานะยากจน ที่จังหวัดชลบุรี
วันนี้ (23 มิ.ย. 60) เวลา 07.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคง ของมนุษย์ (ศปก.พม.) ครั้งที่ 657/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีชายวัย 42 ปี ได้รับอุบัติเหตุจากการทํางานถูกไฟฟ้าช็อตต้องผ่าตัดกะโหลกศีรษะ และมีรอยไหม้ที่ขาอีกหลายจุด ทําให้ไม่สามารถทํางานได้ มีเพียงภรรยาที่ทําหน้าที่เป็นเสาหลักทํางานหารายได้เลี้ยงดูครอบครัว อีกทั้งยังต้องรับภาระเลี้ยงดูลูกชายวัยกําลังเรียนอีก 5 คน ครอบครัวมีฐานะยากจน ที่จังหวัดชลบุรี นั้น ตนได้กําชับให้พัฒนาสังคมและความมั่นคงของมนุษย์จังหวัดชลบุรี (พมจ.ชลบุรี) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว และให้การช่วยเหลือในเบื้องต้น ตามภารกิจด้านคนพิการและเด็กและเยาวชนของกระทรวง พม. พร้อมทั้งประสานหน่วยงานที่เกี่ยวข้องช่วยเหลือดูแลด้านการศึกษาของเด็กทั้ง 5 คน และให้คําปรึกษาในด้านต่างๆ เพื่อให้เข้าถึงสวัสดิการของรัฐ รวมทั้งฝึกอาชีพให้ชายดังกล่าว เพื่อให้สามารถประกอบอาชีพมีรายได้เลี้ยงดูตนเองและครอบครัวในระยะยาวต่อไป
รัฐบาลไทย-ข่าวทำเนียบรัฐบาล-ก.อุตสาหกรรมฯ ตรวจรับหน้ากากผ้าล็อตแรก พร้อมส่งถึงมือประชาชน กลางเดือนเมษายนนี้
วันศุกร์ที่ 10 เมษายน 2563
ก.อุตสาหกรรมฯ ตรวจรับหน้ากากผ้าล็อตแรก พร้อมส่งถึงมือประชาชน กลางเดือนเมษายนนี้
ก.อุตสาหกรรมฯ ตรวจรับหน้ากากผ้าล็อตแรก พร้อมส่งถึงมือประชาชน กลางเดือนเมษายนนี้
วันที่ 9 เมษายน นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ รักษาการผู้ตรวจราชการกระทรวงอุตสาหกรรม ในฐานะประธานคณะกรรมการตรวจรับพัสดุ โครงการผลิตหน้ากากผ้า เพื่อลดปัญหาการขาดแคลนหน้ากากอนามัย และป้องกันการระบาดของโรคติดเชื้อไวรัสโคโรนา 2019 (COVID19) แก่ประชาชน นําคณะกรรมการตรวจรับฯลงพื้นที่ ณ จุดส่งสินค้า บริษัทไปรษณีย์ไทย จํากัด ถนนแจ้งวัฒนะ เพื่อตรวจสอบหน้ากากผ้าล็อตแรกจากผู้ผลิต โดยคณะกรรมการฯ ได้ทําการนับจํานวน พร้อมตรวจสอบรูปแบบ มาตรฐานผ้าและการตัดเย็บ พร้อมส่งตัวอย่างหน้ากากผ้าให้สถาบันพัฒนาอุตสาหกรรมสิ่งทอตรวจสอบคุณภาพก่อน เพื่อให้มั่นใจว่า หน้ากากผ้าที่จะแจกจ่ายให้ประชาชนได้มาตรฐานตามที่กระทรวงอุตสาหกรรมกําหนด ทั้งนี้ กระทรวงอุตสาหกรรม ยืนยันว่า บริษัท ไปรษณีย์ไทย จํากัด จะดําเนินการทะยอยจัดส่งหน้ากากผ้าให้กับประชาชนประมาณกลางเดือนเมษายน 2563
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงอุตสาหกรรม เยี่ยมชมหมู่บ้าน civ ชุมชนบ้านเกาะพิทักษ์ อำเภอหลังสวน จังหวัดชุมพร
วันอังคารที่ 21 สิงหาคม 2561
รัฐมนตรีช่วยว่าการกระทรวงอุตสาหกรรม เยี่ยมชมหมู่บ้าน civ ชุมชนบ้านเกาะพิทักษ์ อําเภอหลังสวน จังหวัดชุมพร
รัฐมนตรีช่วยว่าการกระทรวงอุตสาหกรรม เยี่ยมชมหมู่บ้าน civ ชุมชนบ้านเกาะพิทักษ์ อําเภอหลังสวน จังหวัดชุมพร
วันนี้ (21 สิงหาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยนายจารุพันธุ์ จารโยภาส รองอธิบดีกรมส่งเสริมอุตสาหกรรม นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ ลงพื้นที่เยี่ยมชมหมู่บ้าน civ ชุมชนบ้านเกาะพิทักษ์ อําเภอหลังสวน จังหวัดชุมพร โดยมีผู้ใหญ่อําพล ธานีครุฑ ให้การต้อนรับ
รัฐมนตรีช่วยว่าการกระทรวงอุตสาหกรรม เผยว่า หมู่บ้านอุตสาหกรรมสร้างสรรค์หรือหมู่บ้าน CIV (Creative Industry Village) ชุมชนบ้านเกาะพิทักษ์ อําเภอหลังสวน จังหวัดชุมพร เป็นหมู่บ้านที่มีทะเลล้อมรอบ ตั้งอยู่ริมทะเลและมีบรรยายกาศเงียบสงบ เป็นแหล่งท่องเที่ยวเชิงนิเวศน์ และท่องเที่ยวสร้างสรรค์ รวมทั้งเป็นแหล่งเรียนรู้ภูมิปัญญาด้านการใช้สมุนไพรบนเกาะ มาพัฒนาเป็นสบู่สําหรับโฮมสเตย์ และสบู่ลิ้นทะเลของฝากชุมชนเกาะพิทักษ์ นําเศษใบหูกวางที่ทิ้งแล้วมีอยู่บนเกาะมาพัฒนาเป็นผ้ามัดย้อมสีธรรมชาติ และแปรรูปอาหารทะเล เช่น น้ําพริกปลาอินทรีย์ฝังทราย เป็นต้น
รัฐบาลไทย-ข่าวทำเนียบรัฐบาล-รายงานประมาณการเศรษฐกิจไทยปี 2562
วันพุธที่ 21 สิงหาคม 2562
รายงานประมาณการเศรษฐกิจไทยปี 2562
“เศรษฐกิจไทยปี 2562 คาดว่าจะขยายตัวชะลอลงจากปีก่อนมาอยู่ที่ร้อยละ 3.0  จากการส่งออกสินค้าที่ชะลอตัวลงเป็นสําคัญ”
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แถลงข่าวประมาณการเศรษฐกิจไทยปี 2562 ว่า “เศรษฐกิจไทยในปี 2562 คาดว่าจะสามารถขยายตัวอย่างต่อเนื่องที่ร้อยละ 3.0 (โดยมีช่วงคาดการณ์ที่ร้อยละ 2.8 ถึง 3.2) ชะลอลงจากปีก่อนหน้าที่ขยายตัวร้อยละ 4.1 จากปัจจัยอุปสงค์จากต่างประเทศที่ชะลอตัวลงเป็นสําคัญ อันเป็นผลจากเศรษฐกิจประเทศคู่ค้าและปริมาณการค้าโลกที่ชะลอตัวลง โดยส่วนหนึ่งมาจากสงครามการค้าระหว่างสหรัฐและจีน รวมถึงการตอบโต้ทางการค้าระหว่างประเทศต่าง ๆ ส่งผลให้มูลค่าการส่งออกสินค้ามีแนวโน้มหดตัวลงร้อยละ -0.9 (โดยมีช่วงคาดการณ์ที่ร้อยละ -1.1 ถึง -0.7) อย่างไรก็ตาม จํานวนนักท่องเที่ยวต่างชาติคาดว่าจะเพิ่มขึ้นจากปีก่อน โดยได้รับแรงสนับสนุนจากการขยายระยะเวลามาตรการยกเลิกค่าธรรมเนียมการตรวจลงตรา ณ ด่านตรวจคนเข้าเมือง (Visa on Arrival: VOA) สําหรับการบริโภคภาคเอกชนคาดว่าจะขยายตัวได้ในอัตราที่ชะลอลงจากผลกระทบที่ส่งผ่านจากอุปสงค์ภายนอกที่ลดลง โดยยังมีปัจจัยสนับสนุนจากรายได้ครัวเรือนนอกภาคเกษตรที่มีสัญญาณปรับตัวดีขึ้นตามการจ้างงานที่เพิ่มขึ้น และรายได้ของกลุ่มผู้มีรายได้น้อยที่ได้รับการสนับสนุนผ่านมาตรการสวัสดิการต่าง ๆ ผ่านบัตรสวัสดิการแห่งรัฐ
สําหรับเสถียรภาพเศรษฐกิจของไทยยังคงอยู่ในเกณฑ์ดี โดยในส่วนของเสถียรภาพเศรษฐกิจภายในประเทศ คาดว่าอัตราเงินเฟ้อทั่วไปในปี 2562 จะอยู่ที่ร้อยละ 1.0 (โดยมีช่วงคาดการณ์ที่ร้อยละ 0.8 ถึง 1.2) ปรับตัวลดลงจากปีก่อนตามราคาน้ํามันดิบในตลาดโลกที่มีทิศทางลดลง ขณะที่เสถียรภาพเศรษฐกิจภายนอกประเทศ คาดว่าดุลบัญชีเดินสะพัดจะเกินดุล 33.3 พันล้านเหรียญสหรัฐ หรือคิดเป็นร้อยละ 6.1 ของ GDP (โดยมีช่วงคาดการณ์ที่ร้อยละ 5.9 ถึง 6.3 ของ GDP)”
ทั้งนี้ โฆษกกระทรวงการคลัง ได้กล่าวทิ้งท้ายว่า “จากสถานการณ์เศรษฐกิจไทยที่มีแนวโน้มชะลอตัวลง กระทรวงการคลังได้มีการติดตามสถานการณ์เศรษฐกิจอย่างใกล้ชิดในช่วงที่ผ่านมา จึงได้เตรียมมาตรการกระตุ้นเศรษฐกิจ เพื่อสนับสนุนการขยายตัวทางเศรษฐกิจในช่วงที่เหลือของปี 2562 และรองรับสถานการณ์ความไม่แน่นอนของเศรษฐกิจโลก โดยมาตรการดังกล่าวจะเป็นการกระตุ้นการบริโภคและการลงทุนภายในประเทศ รวมถึงการบรรเทาค่าครองชีพให้แก่ผู้มีรายได้น้อย เกษตรกรผู้ประสบภัยแล้ง และเกษตรกรรายย่อย ซึ่งได้ผ่านการพิจารณาจากคณะรัฐมนตรีเศรษฐกิจแล้ว เมื่อวันที่ 16 สิงหาคม 2562 และเสนอให้คณะรัฐมนตรีพิจารณาเห็นชอบในวันนี้ ทั้งนี้ คาดว่าจะมีเม็ดเงินที่พร้อมเข้าสู่ระบบเศรษฐกิจทันทีในเดือนสิงหาคม”
ตารางสรุปสมมติฐานและผลการประมาณการเศรษฐกิจปี 2562
สํานักนโยบายเศรษฐกิจมหภาค สํานักงานเศรษฐกิจการคลัง
โทร. 0-2273-9020 ต่อ 3223